Minu ämmal oli eile sünnipäev  Ta sai 84 aastaseks  Kus on antud aastaid!!!  Ta on vahva vanaema, rõõmus rahulik ja töökas  Tema näppude alt tuleb aga sokke ja sokke ja sokke  Võtsime perega ennast kõik kokku ja käisime teda õnnitlemas, jube vahva oli minna ja laulda vanaemale, kui pojad ja tütar on juba suured, hääled nii  kaunikõlalised, kellel bass, kellel sopran, kellel bariton, lapselaps nagu rõõmu rull võttis sündmusest viimast  Laulis oma keeles kaasa, kinkis vahva näoga mammale lille, ise aga muudkui aitäh öeldes ja jalalt jalale tammudes erutusest, tal on see aitäh ja palun veel segamini, kumb kunas käib  Poest saime vahva tordi ja Riinake oli selle üle nii õnnelik, et teatas poes kõigile tuttavatele, et saime mammale kena tordi  Mamma oli meile kõigile uued sokid kudunud ja rõõmustas meid vastukingiga  Tormi sõi nii suure hoolega torti, et kahe käega, silmade suu ja püksikõhuga  Tagasi tulin poegadega koos koju jala, sest me ei viitsinud oodata, millal Riina Tormi ja issi kohmitsevad  Nii mõnus oli astuda läbi õhtuse talvise linna, oma suure toeka ja koguka poja käevangus, mõnusasti juteldes  Hommikul oli nii hea anda pojale vanaema vastkootuid mõnusaid sokke kooli päevaks jalga, ütlesin, et tal polegi nii ilusaid sokke olnud, kena triibuga  Jõulueelne veerand on olnud alati talle raske  koolis, väsimus on vist kontides ja koolis käimise himu on kuskile kadunud, muidu ei ole pidanud teda üldse äratama või kooli minekuks utsitama  Nüüd oli vaja olla tagant tõukajaks, kõrvalseisjaks ja toetajaks  Kui teda äratama läksin, naeratas veetlevalt ja püüdis edasi magada  Aga kui ma olen ikka midagi pähe võtnud, siis ma alla nii lihtsalt ei anna  Miskipärast jäid mulle näppu ta voodi riided, padjad ja tekid  Diivan ka tükkis ta all kokku minema ja vaesel mehel polnud midagi  muud teha, kui üles ärgata, aga ta ei olnud pahur, vaid kõik see tegi talle nalja  Haaras paar suu täit mu soojendatud toitu ja emme kalli kaasa ja läinud ta ongi  Ronisin ülakorrusele oma tööd pusima, ülejäänud kodus olevaid mehepoegi äratama  Lumeehtes männi okste vahelt hakkab paistma hommikuvalgus ja ongi jälle reede, töönädala viimane päev  Väike mehehakatis, mu lapselaps virgus ja puges mu kõrvale istuma, surudes ennast mu külje vastu ja kõvasti, kõvasti kallistades, püüdes öelda vist  kaissu, aga välja tuleb mingi saissu, nii nunnu  Õhtul on Räpina kirikus naiskoori kontsert, kuhu esinema on ka mind väga oodatud  Nii tore on, kui Sind on kellelgi vaja  Koorivanem just ütles, et ma kindlasti läheks  Noodid klaveril ootamas, koorikleit puu peal sirgumas…  Õhtu tuleb sisukas  Päev on kohe parem, kui on miskit oodata